Ледена зима је стигла у Србију, и вукови су прешли залеђен Дунав у потрази за храном. Због тога Карађорђе припрема велику хајку на вукове. Али за то му је потребно оружје. Он задужује Газда Грују да му набави велике количине џебане, куршума и пушака. Груја сав задовољан што ће успети да „олакша“ свог тетка за који дукат, се прихвата посла и зове у своју кућу трговце оружја. Ту се нађу Криви Стојко (српски сељак кога глуми Томислав Трифуновић), па онда шваба Хер Газда Славко Митејзер, Шиптар Србољуб Крстићи (који му нуди све џабе само уколико би му Груја прошверцовао „погаче на љебац“ тј. дрогу за Угарску, што Груја као „поштени српски свињски трговац“ одбија) и на крају се појављује стари Грујин пријатељ Змаго. Он му спонтано открива да оружје није за хајку на вукове, већ за хајку на Турке. Газда Груја сав пренеражен што би Турци могли да помисле да он диже буну против њих, брзо тера Змага и иде код Газда Ђоке да му изнесе понуде. Када је срео Карађорђа, рекао му је да су Турци преко Змага сазнали за буну. Такo се Груја још једном извукао из незгодне ситуације.